**Anexa 3 la formularul de aplicație CAEN ”Stelele Științei”**

**Regulamentul proiectului național cu participare internațională**

**„Stelele Științei”**

**Ediţia a VI-a 31.03-1.04.2017**

Concursul **„Stelele Ştiinţei”** îşi doreşte încurajarea cercetării ştiinţifice în şcoli, bazată pe metode experimentale de investigaţie ştiinţifică (inquiry-based science education – IBSE). Concursul se desfăşoară sub egida proiectului european **„CEYS - Creativitatea în primii ani de educaţie în domeniul ştiinţelor”** finanțat de Uniunea Europeană prin Programul Erasmus**+**şi coordonat de Institutul Naţional pentru Fizica Laserilor, Plasmei şi Radiaţiei, București, prin Center for Science Education and Training.

***Scopul***declarat al concursului este acela de a promova bunele practici în predarea ştiinţelor în şcolile din Romania. Activitatea este destinată elevilor şi profesorilor din învăţământul preuniversitar preocupaţi de studiul experimental al fizicii, chimiei, biologiei și informaticii.

***Grupul ţintă***

Concursul se adresează elevilor (clasele I-XII) care doresc să aplice în practică noţiunile teoretice studiate la orele de fizică, chimie, biologie, informatică precum şi profesorilor din învăţământul primar, gimnazial şi liceal care doresc să promoveze investigaţia ştiinţifică în rândul elevilor demonstrând astfel aplicaţiile ştiinţelor exacte.

**Secţiunile concursului**:

1. *”Descopăr, deci exist”*– lucrări de cercetare ştiinţifică realizate de elevi pe teme interdisciplinare pentru clasele IX-XII
2. *“Micul cercetător”* - secţiune destinată elevilor claselor I – V
3. *Experimente interdisciplinare* pentru clasele VI-VIII
4. *Spot publicitar-* concurs de spoturi publicitare/video cu tema ”Aventura cunoașterii” pentru clasele I-XII
5. *Robotică-*  proiecte/lucrări practice care se pot realiza utilizând platforma Arduino, platforma Lego Mindstorms sau alte platforme, pentru clasele IX-XII.

**Participarea în cadrul concursului poate fi DIRECTĂ sau INDIRECTĂ**.

**Participarea directă** poate fi individuală sau pe echipe formate din 2-3 elevi cu vârsta cuprinsă între 7 ani şi 19 ani. Elevii vor fi coordonaţi de unul/doi profesori/părinţi sau de o echipă mixtă profesori / învăţător/părinţi în cazul elevilor din ciclul primar. **Ȋnscrierea lucrării, la acest tip de participare, se va face până la data de 1.03.2017.**

**Participarea indirectă**, destinată echipelor de elevi care nu pot participa fizic la concurs, presupune prezentarea unui experiment filmat împreună cu referatul lucrării. Filmul și referatul vor fi trimise pe adresa [stelele\_stiintei\_galati@yahoo.com](mailto:stelele_stiintei_galati@yahoo.com) până la data de 1**5.03.2017**. Aceste lucrări vor fi jurizate separat. Toate lucrările participante vor primi diplome de premii și mențiuni sau de participare (fără premii în bani). Filmul trebuie să conţină prezentarea echipei înscrise la concurs, să conţină explicaţiile fenomenelor studiate şi să nu depăşească 15 minute. Formatul filmului va fi **mp4** sau **avi**.

**Nu este percepută nicio taxă pentru concurs**. - Fiecare participant va intra în concurs cu o singură creație. - Creațiile vor fi apreciate de către un juriu de specialitate, corespunzător fiecărei secțiuni. - Criteriile de jurizare vor fi: originalitatea, creativitatea, folosirea adecvată a limbajului, respectarea normelor limbii române, respectarea temei.

Pentru **secţiunile 1-3**, lucrarea va consta în realizarea unui experiment integrat ce va fi prezentat juriului. Dacă lucrarea prezentată cuprinde o parte experimentală ce necesită un timp îndelungat de desfăşurare, lucrarea poate fi însoţită şi de un film experimental. Pentru ciclul primar lucrarea poate fi un experiment calitativ, care să ilustreze un fenomen, modalități de determinare a unor caracteristici ale unor sisteme/corpuri, etc.

Toate lucrările vor fi însoțite de un referat de laborator care trebuie să cuprindă: consideraţii teoretice, materiale necesare, mod de lucru, date experimentale, interpretarea rezultatelor, aplicaţii practice, bibliografie. (anexa 2)

Concurenții vor realiza experimentul înscris în concurs în fața comisiei de evaluare și vor preda comisiei referatul lucrării.

Pentru **secțiunea 4 - *concurs de spoturi publicitare/video cu tema ”Aventura cunoașterii”*** vor fi trimisevideoclipuri cu durata de maximum 5 minute .

Spotul va dezvolta un concept din domeniul științelor. Vor fi punctate claritatea transmiterii informației, originalitatea, creativitatea, încadrarea în tema concursului.  Mesajul explicit sau implicit al filmului nu trebuie să afecteze în niciun fel imaginea publică a unei persoane, imaginea şcolii ca instituţie, în general sau în particular. Spotul prezentat în concurs nu trebuie să fi fost premiat într-un alt context public;

În primele secvenţe ale filmului (generic) va fi inserat doar titlul propriu-zis, însoţit de un motto sugestiv. Nu vor fi trecute pe generic datele de recunoaştere ale realizatorilor filmului sau alte elemente care ar putea conduce, implicit, la recunoaşterea identităţii acestora.

Responsabilitatea în ceea ce priveşte drepturile de autor asupra materialelor auxiliare video, audio sau grafice incluse în scurtmetraj, aparţine în exclusivitate realizatorilor acestuia.

Pentru **secțiunea 5- *Robotică*** vor fi admise în concurs doar lucrările care sunt originale, realizate integral de echipa de elevi, atât din punct de vedere al conceptului cât și al programelor folosite . Bugetul pentru achiziționarea pieselor necesare la construirea roboților, nu va depăși 100 de euro, excepție făcând kitul de bază.

**Ȋnscrierea lucrării se va face până la data de 1.03.2017,** pentru **participarea directă** șipână la data de 1**5.03.2017** pentru **participarea indirectă.** Pentru **participarea directă** se va trimite fişa de înscriere (anexa 1) şi referatul lucrării (anexa 2), iar pentru **participarea indirectă,** experimentul filmat împreună cu fişa de înscriere (anexa 1) şi referatul lucrării (anexa 2), la adresa de e-mail [stelele\_stiintei\_galati@yahoo.com](mailto:stelele_stiintei_galati@yahoo.com), **specificând la subiectul mesajului secţiunea din concurs**. *Vă rugăm să respectaţi formatul solicitat, în caz contrar lucrările vor fi respinse*. Participanţii care au nevoie de cazare, masă vor specifica acest lucru în fişa de înscriere.

Lucrările care participă la concurs devin proprietatea organizatorilor, concurenții acceptând această condiție prin completarea formularului de înscriere.

**Selecţia lucrărilor** se va realiza de către un grup de profesori de ştiinţe și informatică, selectat de inspectorii de specialitate din ISJ Galaţi **în perioada 5.03-15.03.2017**.

**Criteriile de selecție** vor avea în vedere respectarea formatului lucrării, a termenului limită, adaptarea gradului de dificultate al lucrării la nivelul de vârstă al elevilor, originalitate în utilizarea materialelor şi modul creativ de abordare al fenomenelor, fără a pune accent pe aspectul financiar impus de achiziționarea componentelor sau a materialelor necesare.

**Lista lucrărilor selectate se va afişa pe data de 20.03.2017** **pe site-ul** concursul-stelele-stiintei.wikispaces.com sau pe http://concursul-stelele-stiintei.weebly.com/.

Nu se admite depunerea de contestaţii la lucrările prezentate. La finalul concursului se vor acorda premii, menţiuni și premii speciale.

Se pot acorda premii și mențiuni speciale de către societăţi ştiinţifice de specialitate, facultăţi de profil ştiinţific etc. Criteriile de evaluare ale lucrărilor vor fi afişate în preziua concursului.

Elevii şi profesorii pot participa la cea de-a VIII-a ediţie a Conferinţei „Science in school” organizată cu prilejul concursului „Stelele Ştiinţei” cât și la atelierele de lucru pe teme ștințifice la care vor ține prelegeri invitați din țară și din străinătate.

**Evaluarea experimentelor prezentate se va face de către un juriu, compus din patru membri, profesori cu specializare: fizică, chimie, biologie, informatică.**

***Organizatori:***

**Colegiul Naţional „Alexandru Ioan Cuza”, Galaţi**

**Şcoala Gimnazială nr. 28, Galaţi**

**Institutul Naţional pentru Fizica Laserilor, Plasmei şi Radiaţiei, Bucureşti**

***Parteneri:***

**Inspectoratul Şcolar Judeţean Galaţi**

**Primăria Municipiului Galați**

Anexa 1-regulament proiect național cu participare internațională „Stelele Științei”, Ediţia a VI-a **31.03-1.04.2017**

**Proiectul național cu participare internațională “STELELE ŞTIINŢEI”**

**Ediția a VI-a Galați, 31.03-1.04.2017**

**FORMULAR DE INSCRIERE**

Participare Alegeți un element.

| **Secțiunea** | **Titlu lucrare** | **Nume și prenume elevi** | **Profesor coordonator/Părinte** | **Unitate şcolară** |
| --- | --- | --- | --- | --- |
| Alegeți un element. |  |  |  |  |

**Datele din tabel vor conține următoarele informații:**

* în coloana elev va fi completat: numele și prenumele elevului/ elevilor, clasa
* în coloana Profesor coordonator/Părinte: nume și prenume, specialitatea/profesia, telefon, e-mail
* în colana Unitatea școlară vor fi completate: adresa școlii, localitatea, județul, telefon, fax, email

**În cazul participării indirecte vă rugăm să precizați**: Solicităm cazare/cazare şi masă pentru 1zi/2 zile pentru........persoane.

|  |  |  |  |
| --- | --- | --- | --- |
| Nr profesori | | Nr elevi | |
| Femei | Bărbați | fete | băieți |
|  |  |  |  |

Anexa 2 -regulament proiect național cu participare internațională „Stelele Științei”,

Ediţia a VI-a, **31.03-1.04.2017**

Modelul referatului de laborator

**Titlul lucrării**

**Numele şi prenumele autorilor**

**Profesor coordonator nume și prenume**

**Unitatea școlară**

***Rezumat***: rezumat de maximum 15 de rânduri, în limba română.

**1. consideraţii teoretice**

**2. materiale necesare**

**3. mod de lucru**

**4. date experimentale**

**5. interpretarea rezultatelor**

**6. aplicaţii practice**

**Bibliografie**

[1]

[2]

Condiţii de tehnoredactare:

Pagină format A4, cu text formatat „*justify*”, cu margini de 2,5 cm faţă de conturul foii.

Font *Times New Roman* cu dimensiunea de 12 puncte, selectând limba romană.

Spaţiul dintre rânduri să fie de 1,15 puncte.

Nu includeţi antete.

Plasaţi tabelele/imaginile/figurile cât se poate de aproape de referinţa din text. Ele trebuie numerotate (spre exemplu, „Figura 1” sau „Tabelul 2”). Legenda pentru figuri trebuie plasată dedesubt, iar pentru tabele deasupra.

Tabel 1. Legenda tabelului trebuie plasată deasupra tabelului

|  |  |  |  |
| --- | --- | --- | --- |
| **Nr.crt.** | **Date 1** | **Date 2** | **Date3** |
| 1 |  |  |  |
| 2 |  |  |  |




Figura 1. Inserați legenda imaginii sub figură.